ai4bharat/Pralekha huggingface dataset:
பிரதமர் அலுவலகம்
ஸ்ரீ சுத்தூர் மடத்தில் நடைபெற்ற நிகழ்ச்சியில் பிரதமர் பங்கேற்பு
மைசூரில் உள்ள ஸ்ரீ சுத்தூர் மடத்தில் இன்று நடைபெற்ற நிகழ்ச்சி ஒன்றில் பிரதமர் திரு நரேந்திர மோடி கலந்து கொண்டார். மேதகு ஜகத்குரு ஸ்ரீ சிவராத்திரி தேசிகேந்திரா மஹாஸ்வாமி, ஸ்ரீ சித்தேஸ்வரா சுவாமி, கர்நாடக ஆளுநர் திரு தாவர் சந்த் கெலாட், முதலமைச்சர் திரு பசவராஜ் பொம்மை மற்றும் மத்திய அமைச்சர் திரு பிரல்ஹாத் ஜோஷி ஆகியோர் நிகழ்ச்சியில் பங்கேற்றனர்.
நிகழ்ச்சியில் உரையாற்றிய பிரதமர், சாமுண்டீஸ்வரி அன்னையை வணங்கியதோடு, துறவிகளுடன் கலந்து கொள்வதற்கு தமது நன்றியையும் தெரிவித்துக் கொண்டார். நாரத பக்தி சூத்திரம், சிவ சூத்திரம் மற்றும் பதஞ்சலி யோகா சூத்திரம் ஆகியவற்றிற்கு ஸ்ரீ சித்தேஸ்வரா சுவாமியின் உரைகளை பிரதமர் மக்களுக்கு அர்ப்பணித்தார்.
“காலமும், நேரமும் மாறியதால் இந்தியா ஏராளமான இன்னல்களை சந்தித்தது. ஆனால் இந்தியாவின் உணர்வு குறைந்தபோது, நாடு முழுவதும் உள்ள துறவிகளும் முனிவர்களும் நாட்டின் உணர்வை மீட்டெடுத்தனர்”, என்று பிரதமர் தெரிவித்தார். நூற்றாண்டுகளின் கடினமான காலகட்டத்தில், ஆலயங்களும், மடங்களும் கலாச்சாரத்தையும், அறிவையும் நிலைத்திருக்கச் செய்தன, என்றார் அவர்.
உண்மைத் தன்மையின் இருப்பு, வெறும் ஆராய்ச்சியின் அடிப்படையானதல்ல, மாறாக சேவை மற்றும் தியாகத்தை அடிப்படையாகக் கொண்டது என்று பிரதமர் குறிப்பிட்டார். சேவையையும் தியாகத்தையும், நம்பிக்கையைவிட மேலானதாகக் கொண்டுள்ள உணர்வுகளுக்கு ஸ்ரீ சுத்தூர் மடம் மற்றும் ஜே.எஸ்.எஸ். மகா வித்யாபீடம் ஆகியவை சிறந்த உதாரணங்கள்.
தெற்கு இந்தியாவின் சமத்துவம் மற்றும் ஆன்மீக கலாச்சாரம் பற்றி பேசுகையில், “நம் சமூகத்திற்கு பகவான் பசவேஸ்வரா வழங்கியுள்ள ஆற்றல், ஜனநாயகத்தின் கோட்பாடுகள், கல்வி மற்றும் சமத்துவம் ஆகியவை இன்றும் இந்தியாவின் அடித்தளமாக விளங்குகின்றன”, என்று பிரதமர் கூறினார். துறவிகளின் போதனைகளுக்கு இணங்க, அனைவரின் முயற்சியுடன் செயல்பட தற்போதைய ‘அமிர்த காலம்' ஓர் சிறந்த தருணம் என்று அவர் குறிப்பிட்டார். இதற்காக, தேசிய உறுதிப்பாடுகளுடன் நமது முயற்சிகளை இணைப்பது அவசியம் என்று அவர் வலியுறுத்தினார்.
“கல்வித்துறையில், தேசிய கல்வி கொள்கை என்ற உதாரணம் இன்று நம் முன்னே உள்ளது. நாட்டின் இயற்கையின் ஒரு பகுதியாக, நமது புதிய தலைமுறையினர் முன்னேறுவதற்கான வாய்ப்புகள் அவர்களுக்கு வழங்கப்பட வேண்டும். இதற்காக உள்ளூர் மொழிகளில் வாய்ப்புகள் அளிக்கப்படுகின்றன”, என்று பிரதமர் தெரிவித்தார். நாட்டின் பாரம்பரியத்தை மக்கள் ஒவ்வொருவரும் தெரிந்து கொள்வதற்கான முயற்சியை அரசு மேற்கொண்டு வருவதாகக் கூறிய அவர், இதுபோன்ற பிரச்சாரங்களிலும், பெண் கல்வி, சுற்றுச்சூழல், நீர் சேமிப்பு மற்றும் தூய்மை இந்தியா போன்ற திட்டங்களிலும் ஆன்மீக அமைப்புகளின் பங்களிப்பை அடிக்கோடிட்டுக் காட்டினார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.28 கோடி தடுப்பூசி டோஸ்கள் வழங்கப்பட்டுள்ளன. இதில் 95.15 கோடி இரண்டாம் தவணை தடுப்பூசி டோஸ்களும், 22.55 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 3,84,206 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 1,960 பேர் கொவிட் தொற்றால் பாதிக்கப்பட்டுள்ளனர். இது 0.01 சதவீதமாகும்.
தொற்றிலிருந்து மீண்டவர்களின் விகிதம் 98.81 சதவீதம்.
கடந்த 24 மணி நேரத்தில் 117 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,49,228 பேர்.
கடந்த 24 மணி நேரத்தில் 140 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.10% வாராந்திர பாதிப்பு விகிதம் 0.08%
இதுவரை மொத்தம் 91.43 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,34,735 சோதனைகள் நடத்தப்பட்டுள்ளன.
நிதி அமைச்சகம்
இந்தியா மற்றும் பிரேசில் இடையே முதலீட்டு ஒத்துழைப்பு மற்றும் மேம்பாடு குறித்த ஒப்பந்தத்துக்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா மற்றும் பிரேசில் இடையே முதலீட்டு ஒத்துழைப்பு மற்றும் மேம்பாடு குறித்த ஒப்பந்தம்  கையெழுத்திடவும், பின்னேற்பு அளிக்கவும் ஒப்புதல் அளிக்கப்பட்டது.
 நாடாக முன்னிறுத்துவதற்கு இது உதவிகரமாக இருக்கும்.
மத்திய அமைச்சரவை
மத்திய பொதுத் துறை நிறுவனங்கள், இதர அரசு அமைப்புகள் மற்றும் அசையா எதிரி சொத்துக்களை மதிப்பீடு செய்வதற்கான நடைமுறைகளை உருவாக்க மத்திய அமைச்சரவை ஒப்புதல் அளித்துள்ளது.
மத்திய பொதுத் துறை நிறுவனங்களின் சொத்துக்களையும், 1968-ன் எதிரி சொத்துச் சட்டம் பிரிவு 8ஏ, உப பிரிவு IV-ன் படி மத்திய உள்துறை அமைச்சகத்தின் கட்டுப்பாட்டில் உள்ள அசையா எதிரி சொத்துக்களையும் அடையாளம் கண்டறிந்து மதிப்பீடு செய்வதற்கு நடைமுறைகளை உருவாக்க பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
பொதுத்துறை நிறுவனங்கள் மட்டுமின்றி இதர அரசு அமைப்புகள் மத்திய பொதுத்துறை தொழில்களில் நஷ்டத்தை ஏற்படுத்தும் / நலிவடைந்த நிறுவனங்களின் சொத்துக்களை மதிப்பிடவும் இந்த கட்டமைப்பு தேவைப்படுகிறது.
குடியரசுத் தலைவர் செயலகம்
நான்காவது சர்வதேச யோகா தினம் – குடியரசுத் தலைவர் மாளிகையில் கொண்டாட்டம்
குடியரசுத் தலைவர் மாளிகையில் இன்று  யோகா செய்முறை விளக்கத்துடன் நான்காவது சர்வதேச யோகா தினம் கொண்டாடப்பட்டது. 500-க்கும் மேற்பட்ட அலுவலர்கள், குடியரசுத் தலைவர் மாளிகை ஊழியர்கள் மற்றும் அவர்களின் குடும்பத்தினர், குடியரசுத் தலைவர் மாளிகையில் வசிப்பவர்கள் ஆகியோர் இந்நிகழ்ச்சியில் கலந்துகொண்டனர்.
சூரிநாமிற்குப் பயணம் மேற்கொண்டுள்ள குடியரசுத் தலைவர் திரு ராம்நாத் கோவிந்த், சூரிநாம் அதிபர் மற்றும் பரமரிபோ-வின் பிரமுகர்களுடன் சூரிநாமில் ஏற்பாடு செய்யப்பட்டுள்ள சர்வதேச யோகா தின கொண்டாட்டங்களில் இன்று ஏழு மணியளவில் கலந்துகொள்வார்.
(Visitor Counter : 82
பாதுகாப்பு அமைச்சகம்
கடற்படை தளபதி அட்மிரல் கரம்பீர் சிங் -கேம்பல் விரிகுடாவுக்குப் பயணம்
கிரேட் நிகோபார் தீவுகளில் கேம்பல் விரிகுடாவில் அமைந்துள்ள கடற்படை விமான தளமான ஐ.என்.எஸ் பாஸ் மையத்துக்கு கடற்படை தளபதி அட்மிரல் கரம்பீர் சிங் வருகை புரிந்தார்.
தீபாவளிப் பண்டிகையை முன்னிட்டு படை வீரர்களிடையே ஒருங்கிணைப்பை ஏற்படுத்தும் நோக்கில் இன்று  அவர் ஐ.என்.எஸ். பாஸ் மையத்துக்கு வருகை தந்தார். அவரை கடற்படை விமான தளத்தில் அந்தமான் & நிகோபார் கமாண்ட் தளபதி லெப்டினன்ட் ஜெனரல் மனோஜ் பாண்டே வரவேற்றார். வழக்கமான பாதுகாப்பு தயார் நிலை உட்பட கமாண்டின் கட்டமைப்பு அம்சங்கள் மற்றும் தற்போது நிலவி வரும் பாதுகாப்பு சூழலுக்கு ஏற்ற செயல்பாட்டு தயார் நிலை குறித்து அவருக்கு எடுத்துக் கூறப்பட்டது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://www.pib.gov.in/PressReleasePage.aspx?PRID=1672665
விவசாயத்துறை அமைச்சகம்
வேளாண் விஞ்ஞானிகள் தேர்வு வாரியத்தை மாற்றியமைக்க மத்திய அமைச்சரவை ஒப்புதல்
வேளாண் விஞ்ஞானிகள் தேர்வு வாரியத்தை மாற்றியமைப்பதற்கான யோசனைகளுக்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
விளக்கம்:
இந்த வாரியம் இனிமேல் தலைவர் மற்றும் 3 உறுப்பினர்களோடு செயல்படும். இந்த வாரியத்தின் தலைவர் மற்றும் உறுப்பினர்கள் பதவிக்காலம் 3 ஆண்டுகளுக்கோ அல்லது 65 வயது அடையும் வரையிலோ இருக்கும்.
இந்த அமைப்பு சுயேச்சையாக, பொறுப்புணர்வுடன் திறமையான வகையில் செயல்படுவதற்கு வசதியாக, இந்திய வேளாண் ஆராய்ச்சி சபையிலிருந்து தனியாகப் பிரிக்கப்பட்டு, வேளாண்மை மற்றும் விவசாயிகள் நல அமைச்சகத்தில் உள்ள வேளாண் ஆராய்ச்சி மற்றும் கல்வித்துறையின் கீழ் செயல்படும்.
இந்த வாரியத்திற்கான நிதிஒதுக்கீடும், இந்திய வேளாண் ஆராய்ச்சி சபையிலிருந்து பிரிக்கப்பட்டு, வேளாண் ஆராய்ச்சி மற்றும் கல்வி துறையுடன் இணைக்கப்படும். வேளாண் விஞ்ஞானிகள் தேர்வு வாரியம் நிர்வாக பணியாளர்களோடு சுயேச்சையான நிர்வாக கட்டுப்பாடுகளுடன் செயல்படும்.
விளைவு:
வேளாண் விஞ்ஞானிகள் ஆராய்ச்சி பணி மற்றும் செயல்பாடுகளை, நான்கு உறுப்பினர்களைக் கொண்ட இந்த அமைப்பின் தலைவர் மற்றும் உறுப்பினர்கள் துரிதப்படுத்துவார்கள். வேளாண் விஞ்ஞானிகள் தேர்வினை துரிதப்படுத்துவதன் மூலம் வேளாண் சமுதாயத்திற்கு இந்த நடவடிக்கை மிகவும் பயனுள்ளதாக அமையும். இந்திய வேளாண் ஆராய்ச்சி சபையில் பல்வேறு விஞ்ஞானிகள் பதவிக்கு திறமை மற்றும் தகுதி வாய்ந்தவர்களை தேர்வு செய்வதை இது உறுதி செய்யும்.
பின்னணி:
வேளாண் ஆராய்ச்சி மற்றும் கல்வித்துறை மற்றும் வேளாண் விஞ்ஞானிகள் கல்வி வாரியத்தில் உள்ள பல்வேறு விஞ்ஞானிகள் பதவிகளுக்கு ஆள்சேர்ப்பதற்கு தன்னிச்சையான தேர்வு அமைப்பை ஏற்படுத்துவதற்கு 1973 ஆம் ஆண்டு மத்திய அமைச்சரவை ஒப்புதல் அளித்தது. இந்த தேர்வு வாரியத்தின் பணிகள் கணிசமாக அதிகரித்ததை அடுத்து, 1986 ஆம் ஆண்டு இந்த வாரியத்தை மாற்றியமைக்க அப்போதைய மத்திய அமைச்சரவை ஒப்புதல் அளித்தது. இந்த முடிவின் மூலம் ஒருநபர் தேர்வு வாரியம் 3 உறுப்பினர்களைக் கொண்ட தேர்வு வாரியமாக மாற்றியமைக்கப்பட்டது. அதற்கு பின்னரும் இந்த தேர்வு வாரியத்தின் பணிச்சுமைகள் கணிசமாக அதிகரித்ததோடு, வேளாண் அறிவியல் துறையில் குறிப்பிடத்தக்க மாற்றங்கள் ஏற்பட்டதால், தேர்வு வாரியத்தை மேலும் விரிவுபடுத்தவும், வாரியத்தின் தலைவர் மற்றும் உறுப்பினர்களை தேர்வு செய்வதற்கான நிபுணத்துவத்தை விரிவுபடுத்தவும் அவசியம் ஏற்பட்டது.
(Visitor Counter : 133
பிரதமர் அலுவலகம்
தமிழ்நாட்டில் சேலம் ரயில்வே சந்திப்பில் வந்தே பாரத் விரைவு ரயிலுக்கு கிடைத்த அற்புதமான வரவேற்பு குறித்து பிரதமர் மகிழ்ச்சி
தமிழ்நாட்டில் சேலம் ரயில்வே சந்திப்பில் வந்தே பாரத் அதிவிரைவு ரயிலுக்கு மக்கள் அளித்த அற்புதமான வரவேற்பு குறித்து பிரதமர்
திரு நரேந்திர மோடி மகிழ்ச்சி தெரிவித்துள்ளார்.
சேலம் ரயில்வே சந்திப்பில் வந்தே பாரத் விரைவு ரயிலை மக்கள் உற்சாகத்துடன் வரவேற்று ரயில் மீது மலர் மாரி பொழிந்தனர்.
தமிழ்நாடு பத்திரிகை தகவல் அலுவலகத்தின் ட்விட்டருக்கு பதிலளித்து பிரதமர் வெளியிட்டுள்ள ட்விட்டர் பதிவு வருமாறு;
“சேலத்தில் அற்புதமான வரவேற்பு!
வந்தே பாரத் விரைவு ரயில் செல்லும் பல்வேறு இடங்களில் இத்தகைய உற்சாகம் பொதுவாக காணப்படுகிறது, இது இந்திய மக்களிடையே காணப்படும் பெருமிதத்தைக் காட்டுகிறது.”
தொலைதொடர்பு மற்றும் தகவல் தொழில்நுட்ப அமைச்சகம்
அஞ்சல் துறை ஆயுள் காப்பீடு & ஊரக அஞ்சல் ஆயுள் காப்பீட்டு சந்தா தொகைகளை 2020 ஜூன் 30 ஆம் தேதி வரை செலுத்த அவகாசம் நீட்டிப்பு
கொரோனா வைரஸ் பாதிப்பு அச்சுறுத்தலால் ஏற்பட்டுள்ள சூழ்நிலை காரணமாக அஞ்சல் துறை ஆயுள் காப்பீடு/ ஊரக அஞ்சல் ஆயுள் காப்பீடு வாடிக்கையாளர்கள் சந்தா தொகை செலுத்த தபால் நிலையங்களுக்கு செல்வதில் சிரமங்களை சந்தித்து வருகின்றனர். அத்தியாவசிய சேவைகள் என்ற அடிப்படையில் சில தபால் நிலையங்கள் செயல்பட்டு வருகிற போதிலும், அவர்களால் அங்கு செல்ல முடியவில்லை.
இந்த வாடிக்கையாளர்கள் அனைவரின் வசதி கருதி, தகவல் தொடர்பு அமைச்சகத்தின் கீழ் செயல்படும் தபால் துறையின், அஞ்சல் ஆயுள் காப்பீட்டு இயக்குனரகம், இதற்கான சந்தா செலுத்தும் அவகாசத்தை 2020 ஜூன் 30 வரை நீட்டித்துள்ளது. மார்ச், ஏப்ரல், மே மாதங்களுக்கான சந்தாவை மேற்படி தேதி வரை எந்தவிதமான அபராதமும் இல்லாமல் செலுத்தலாம். ஆன்லைனில் PLI வாடிக்கையாளர் முனையம் வழியாக சந்தா தொகையை செலுத்துமாறு, முனையத்தில் பதிவு செய்துள்ள வாடிக்கையாளர்களை இந்தத் துறை கேட்டுக் கொண்டிருந்ததை அடுத்து இந்த முடிவு எடுக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றி ஊடகத்துறையினருக்கு திறன் மேம்பாட்டு பயிலரங்கு : மத்திய சுகாதாரத்துறை அமைச்சகம் நடத்தியது
கொவிட்-19 பற்றி, 12 மாநிலங்கள் / யூனியன் பிரதேசங்களைச் சேர்ந்த ஊடகத்துறையினருக்கு திறன்மேம்பாட்டு பயிலரங்கை யூனிசெப்புடன் இணைந்து மத்திய சுகாதாரத்துறை அமைச்சகம் இன்று நடத்தியது. கொவிட் தடுப்பூசிகளுக்கு எதிரான கட்டுக்கதைகளை களைவது, கொவிட் தடுப்பு நடவடிக்கையின் முக்கியத்துவம் குறித்தும் இதில் வலியுறுத்தப்பட்டது.
இந்த தேசிய பயிலரங்கில், மத்திய சுகாதாரத்துறை செயலாளர் திரு ராஜேஷ் பூஷன் உரையாற்றினார். இதில் சுகாதாரத்துறை செய்திகளை சேகரிக்கும் 300க்கும் மேற்பட்ட பத்திரிகையாளர்கள், டி.டி.நியூஸ், அகில இந்திய ரேடியோ, பத்திரிகை தகவல் அலுவலக அதிகாரிகள் கலந்து கொண்டனர். ,
கொவிட்டுக்கு எதிரான போராட்டத்தில், தொடர்ந்து முயற்சிகள் மேற்கொள்ளும் ஊடக பணியாளர்களுக்கு சுகாதாரத்துறை செயலாளர் நன்றி தெரிவித்தார். கொவிட்டுக்கு எதிரான போராட்டத்தில் மக்களுக்கு கற்பிப்பதில், ஊடகங்கள் சமூக பொறுப்புடன் கூடிய முக்கியமான தூண் என்றும் அவர் குறிப்பிட்டார்.
மத்திய அரசு பின்பற்றிய கொவிட் உத்தி குறித்து சுருக்கமாக விளக்கிய மத்திய சுகாதாரத்துறை அமைச்சகத்தின் இணை செயலாளர் திரு லாவ் அகர்வால், தொற்றை கட்டுப்படுத்துவதில் சமுதாய பங்களிப்பு முக்கியமானது என குறிப்பிட்டார். தொற்றுக்கு எல்லைகள் இல்லை என்றும், மத்திய-மாநில அரசுகளின் ஒருங்கிணைந்த நடவடிக்கைதான் கொவிட்டுக்கு எதிரான கூட்டு போராட்டத்தில் மிக முக்கியம் என்றும் அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729811
வணிகம் மற்றும் தொழில்துறை அமைச்சகம்
இந்தியாவின் வெளிநாட்டு வர்த்தக விவரம்: டிசம்பர் 2020
2020ம் ஆண்டி டிசம்பரில், ரூ.1,99,770.58 கோடிக்கு ஏற்றுமதி செய்யப்பட்டுள்ளது. கடந்தாண்டு இதே காலத்தில் ரூ.1,92,984.47 கோடிக்கு ஏற்றுமதி செய்யப்பட்டது. இதன் மூலம் கடந்த டிசம்பர் மாதத்தில் 3.52 சதவீத வளர்ச்சி ஏற்பட்டுள்ளது.
2020 டிசம்பரில் ரூ. 3,13,407.53 கோடிக்கு இறக்குமதி செய்யப்பட்டுள்ளது. கடந்தாண்டு இதே காலத்தில் ரூ. 2,81,880.86 கோடிக்கு இறக்குமதி செய்யப்பட்டுள்ளது. இதனால் இறக்குமதி 11.18 சதவீதம் அதிகரித்துள்ளது.
ஏற்றுமதி, இறக்குமதி முழு விவரங்களை கீழ்கண்ட இணைப்பில் பார்க்கவும்: https://pib.gov.in/PressReleasePage.aspx?PRID=1688833
------
(Visitor Counter : 104
அறிவியல் மற்றும் தொழில்நுட்பத்துறை
சமூக-கலாச்சார மாற்றங்கள், நெகிழ்வு வேலை நேரம் மற்றும் பாலின சமத்துவ ஊதியங்கள் ஆகியவற்றின் தேவை குறித்து இந்திய-இஸ்ரேல் பெண்கள் ஸ்டெம் மாநாட்டில் வலியுறுத்தப்பட்டது
நவம்பர் 24, 2021 அன்று நடைபெற்ற இந்தியா-இஸ்ரேல் பெண்கள் ஸ்டெம்  மாநாட்டில், மேற்கண்ட துறைகளில் பாலின சமத்துவத்தை அடைவதற்கான வழிகளைப் பற்றி விவாதித்த இந்தியா மற்றும் இஸ்ரேலைச் சேர்ந்த நிபுணர்கள், சமூக-கலாச்சார சூழலில் மாற்றங்களின் அவசியத்தை எடுத்துரைத்தனர்.
ஆயிரமாண்டுகளில் வரலாற்று ரீதியாக ஸ்டெம் துறைகளில் பெண்களின் பங்களிப்பு குறைவாக இருப்பது பற்றி குறிப்பிட்ட இந்திய அரசின் முதன்மை அறிவியல் ஆலோசகர் திரு கே விஜய்ராகவன், பொருளாதாரத்தில் அறிவியல் மற்றும் தொழில்நுட்பம் எந்தளவு இடம்பெற்றுள்ளது, நமது நிறுவனங்கள் எவ்வாறு கட்டமைக்கப்பட்டுள்ளன என்பது குறித்த கேள்விகளை எழுப்பினார்.
ஸ்டெம்மில் பெண்களின் பங்கேற்பை அதிகரிக்க நெகிழ்வான வேலை நேரங்கள் மற்றும் பாலின-சமத்துவ ஊதியங்களை அறிமுகப்படுத்துவதன் மூலம் அறிவியல் மற்றும் தொழில்நுட்ப சமூகத்தில் ஒரு மாற்றத்தை ஏற்படுத்தலாம் என்று அவர் மேலும் கூறினார்.
இஸ்ரேலின் புத்தாக்கம், அறிவியல் மற்றும் தொழில்நுட்ப அமைச்சகத்தின் துணைத் தலைமை விஞ்ஞானி டாக்டர் கயா லோரன் கூறுகையில், எதிர்காலத்தில் நாட்டின் முன்னேற்றத்திற்கான முதலீடாக தொழில்நுட்பத் துறைகளில் பெண்களின் பங்கேற்பை இஸ்ரேல் கண்டுபிடிப்பு ஆணையம் கருதுகிறது என்று கூறினார்.
இந்திய அரசின் அறிவியல் மற்றும் தொழில்நுட்பத் துறை மற்றும் இஸ்ரேலின் புத்தாக்கம், அறிவியல் மற்றும் தொழில்நுட்ப அமைச்சகம் ஆகியவை இணைந்து இந்த நிகழ்ச்சிக்கு ஏற்பாடு செய்திருந்தன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1775315
உள்நாட்டு விமானப் போக்குவரத்து அமைச்சகம்
விமான போக்குவரத்து இயக்குனரகத்தில் மின்னணு நிர்வாகம் : மத்திய அமைச்சர் திரு. ஜோதிர்ஆதித்ய சிந்தியா தொடங்கி வைத்தார்
விடுதலையின் வைர விழாவை நாடு கொண்டாடும் வேளையில், விமான போக்குவரத்து தலைமை இயக்குனரகத்தில் மின்னணு நிர்வாக தளத்தை விமான போக்குவரத்து துறை அமைச்சர் திரு ஜோதிர் ஆதித்ய சிந்தியா இன்று நாட்டுக்கு அர்ப்பணித்தார். இந்நிகழ்ச்சியில், விமான போக்குவரத்து துறை செயலாளர் திரு ராஜீவ் பன்சால், விமான போக்குவரத்து துறை தலைமை இயக்குனர் திரு அருண் குமார் உட்பட பலர் கலந்து கொண்டனர்.
இந்நிகழ்ச்சியல் அமைச்சர் திரு ஜோதிர் ஆதித்ய சிந்தியா பேசியதாவது:
பிரதமர் திரு நரேந்திர மோடி டிஜிட்டல் இந்தியா தொலைநோக்கை பின்பற்றி, விமான போக்குவரத்து துறை தலைமை இயக்குனரகம் மின்னணு-நிர்வாக தளத்தை அமல்படுத்தியுள்ளது. இந்த திட்டம் மூலம் விமான போக்குவரத்து துறை இயக்குரகத்தின் 70 சதவீத பணிகள் மற்றும் செயல்பாடுகள், அதாவது 99 சேவைகள் முதல் கட்டமாக தானியங்கிமயமாக்கப்பட்டுள்ளன. அடுத்த கட்டங்களில் 198 சேவைகள் தானியங்கிமயமாக்கப்படும். இந்த ஒற்றை சாளர முறையிலான மின்னணு தளம் செயல்பாட்டு திறன் குறைபாடுகளை குறைத்து மிகப் பெரிய மாற்றத்தை ஏற்படுத்தும். நபர்களின் தலையீடு குறைக்கப்படும். வெளிப்படைத்தன்மை மற்றும் செயல்பாடு மேம்படும். கட்டுப்பாட்டு ஒழுங்குமுறையிலிருந்து ஆக்கபூர்வமான ஒத்துழைப்புக்கு ஒரு முன்னுதாரண மாற்றத்தை இது ஏற்படுத்தியுள்ளது. இதற்காக விமான போக்குவரத்து தலைமை இயக்குரகத்துக்கு பாராட்டுக்கள். இந்த மின்னணு நிர்வாக முறை மூலம் வாடிக்கையாளர்கள் பயன்பெறுவது குறித்து ஆய்வு செய்யப்படும். அதற்கேற்ப மாற்றங்கள் செய்யப்படும்.
இந்த திட்டம், தகவல் தொழில்நுட்ப கட்டமைப்பு மற்றும் சேவை விநியோக கட்டமைப்புக்கு வலுவான அடித்தளத்தை வழங்கும். பல மென்பொருட்களின் பயன்பாடுகள், பிராந்திய அலுவலகங்களுடனான இணைப்பு, இணையதளம் மூலம் தகவல் பகிர்வு, ஆன்லைன் மூலம் பாதுகாப்பான சூழலில் விரைவான சேவை உட்பட இந்த மின்னணு தளம் அனைத்துவித தீர்வுகளையும் வழங்கும்.
இந்த திட்டம் விமான போக்குவரத்து இயக்குனரகத்தின் பலவித சேவைகளின் திறன்களை மேம்படுத்தும். வெளிப்படைத்தன்மை மற்றும் நம்பகத்தன்மையை உறுதி செய்யும். டிசிஎஸ் மற்றும் பிடபிள்யூசி போன்ற நிறுவனங்களின் சேவைகளுடன் இந்த திட்டம் அமல்படுத்தப்பட்டுள்ளது.
விமான பைலட்டுகள், பராமரிப்பு பொறியாளர்கள், விமான போக்குவரத்து கட்டுப்பாட்டாளர்கள், விமான நிலைய இயக்குனர்கள், விமான பயிற்சி அமைப்புகள், பராமரிப்பு மற்றும் வடிவமைப்பு நிறுவனங்களுக்கு வழங்கப்படும் சேவைகள் இனி இ-ஜிசிஏ ஆன்லைனில் கிடைக்கும். விண்ணப்பதாரர்கள் பல சேவைகளை ஆன்லைன் மூலம் விண்ணப்பித்து, ஒப்புதல்கள் மற்றும் உரிமங்களை பெறலாம். விமானிகள் மற்றும் பராமரிப்பு பொறியாளர்களுக்கு தேவையான தகவல்களை அறிய கைப்பேசி செயலியும் தொடங்கப்பட்டுள்ளது.
இந்த இ-ஜிசிஏ நடவடிக்கை, விமான போக்குவரத்து துறை இயக்குனரகத்தின் டிஜிட்டல் மாற்றத்துக்கான பயணத்தில் மிக முக்கியமானதாக இருக்கும். இது அனைத்து தரப்பினரின் அனுபவத்தை மேம்படுத்தும்.
இவ்வாறு மத்திய அமைச்சர் திரு ஜோதிர் ஆதித்ய சிந்தியா கூறினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1770907
வணிகம் மற்றும் தொழில்துறை அமைச்சகம்
முக்கிய உள்கட்டமைப்பு திட்டங்களை, கண்காணிப்பு குழுவினருடன் ஆய்வு செய்தார் மத்திய அமைச்சர் திரு பியூஷ் கோயல்
நாட்டில் மேற்கொள்ளப்படும் 20 மிகப் பெரிய உள்கட்டமைப்பு திட்டங்களை நிறைவேற்றுவதில் உள்ள பிரச்சினைகள் குறித்து, திட்ட கண்காணிப்பு குழுவுடன் ரயில்வே அமைச்சர் திரு பியூஷ் கோயல் கடந்த மாதம் 29ம் தேதி ஆய்வு செய்தார். காணொலி காட்சி மூலம் நடந்த இந்த கூட்டத்தில் வர்த்தகம் மற்றும் தொழில்துறை இணையமைச்சர் திரு சோம் பிரகாஷ், பீகார், ஹரியானா, தமிழ்நாடு அரசுகளின் தலைமை செயலாளர்கள் உட்பட மத்திய, மாநில அதிகாரிகள் பலர் கலந்துகா கொண்டனர். இதில் முக்கிய உள் கட்டமைப்பு திட்ட பணிகளின் முன்னேற்றங்களை பாதிக்கும் பிரச்சினைகள், மற்றும் குறித்த நேரத்தில் முடிப்பதில் உள்ள பிரச்சினைகள் குறித்து ஆலோசிக்கப்பட்டன.
ரூ.2.7 லட்சம் கோடி மதிப்பிலான முதலீட்டில், மேற்கொள்ளப்படும் 20 முக்கிய உள்கட்டமைப்பு திட்டங்களில் உள்ள 59 பிரச்சினைகள் குறித்து மத்திய அமைச்சர் திரு பியூஷ் கோயல் ஆய்வு செய்தார். இவற்றில் 11 திட்டங்கள், பிரகதி திட்டத்தின் கீழ் பிரதமரால் ஏற்கனவே ஆய்வு செய்யப்பட்டவை.
கிழக்கு மற்றும் மேற்கு பகுதிகளில் பிரத்தியேக சரக்கு ரயில் வழித்தடங்களை அமைப்பது, ரயில் நிலையங்கள் அருகே பொருளாதார மண்டலங்களை அமைப்பது, 7 மாநிலங்கள் வழியாக செல்லும் அமிர்தசரஸ் - கொல்கத்தா தொழில் வழித்தடம், கிழக்கு பகுதியில் பிரத்தியேக சரக்கு ரயில் வழித்தடம் அமைப்பதன் மூலம் தொழில் உற்பத்தியை மேம்படுத்தும் வசதிகள் உட்பட பல திட்டங்கள் குறித்து இந்த கூட்டத்தில் ஆலோசிக்கப்பட்டன.
இத்திட்டங்களை சரியான நேரத்தில் தொடங்குவதற்கு, நிலுவையில் உள்ள பிரச்சினைகளுக்கு விரைவில் தீர்வு காண வேண்டும் என அமைச்சர் திரு பியூஷ் கோயல் உத்தரவிட்டார். நாட்டின் பொருளாதார வளர்ச்சிக்கும், வேலைவாய்ப்புக்கும் மிக முக்கியமான இந்த உள்கட்டமைப்பு திட்டங்களை தொடர்ந்து கண்காணிக்க வேண்டும் எனவும் அவர் வலியுறுத்தினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1732127
பிரதமர் அலுவலகம்
அமெரிக்காவிலிருந்து 157 கலைப்பொருட்கள் மற்றும் தொல்பொருட்களை பிரதமர் நாட்டிற்கு கொண்டு வர உள்ளார்
கலைப்பொருட்களில் இந்து, புத்த மற்றும் சமண மதம் தொடர்பான கலாச்சார தொன்மையான பொருட்களும் சிலைகளும் உள்ளன
பெரும்பாலான பொருட்கள் 11 ஆம் நூற்றாண்டு முதல் 14 ஆம் நூற்றாண்டு வரையிலான காலப்பகுதியையும், பொதுவான சகாப்தத்திற்கு முந்தைய வரலாற்றுச் சின்னங்களையும் சேர்ந்தவை
இது உலகெங்கிலும் உள்ள நமது தொல்பொருட்கள் மற்றும் கலைப்பொருட்களை மீண்டும் நாட்டுக்கு கொண்டுவர மோடி அரசு மேற்கொண்ட தொடர்ச்சியான முயற்சிகளை உள்ளடக்கியுள்ளது
பிரதமர் மோடியின் அமெரிக்க சுற்று பயணத்தின் போது 157 கலைப்பொருட்கள் மற்றும் தொல்பொருட்கள் அமெரிக்காவால் இந்தியாவிடம் ஒப்படைக்கப்பட்டது. பழங்கால பொருட்களை இந்தியாவிடம் திருப்பி ஒப்படைத்தற்காக பிரதமர் தனது உயரிய பாராட்டை தெரிவித்தார். பிரதமர் மோடி மற்றும் அமெரிக்க அதிபர், திருட்டு, சட்டவிரோத வர்த்தகம் மற்றும் கலாச்சார பொருட்களின் கடத்தல் ஆகியவற்றை எதிர்த்து தங்கள் முயற்சிகளை வலுப்படுத்த உறுதியளித்தனர்.
157 கலைப்பொருட்களின் பட்டியலில் 10 ஆம் நூற்றாண்டில் தயாரிக்கப்பட்ட 1.5 மீட்டர் அளவுள்ள ரேவந்தாவின் மணல் சிற்பம், 12 ஆம் நூற்றாண்டில் தயாரிக்கப்பட்ட 8.5 செமீ உயர நேர்த்தியான வெண்கல நடராஜர் உருவம் ஆகியவை அடங்கும். இந்த பொருட்கள் பெரும்பாலும் 11 ஆம் நூற்றாண்டு முதல் 14 ஆம் நூற்றாண்டு வரையிலான காலப்பகுதியையும், கிமு 2000 ஆம் ஆண்டின் தாமிர தொல்பொருள் மற்றும் 2 ஆம் நூற்றாண்டின் டெரகோட்டா குவளை போன்றவை வரலாற்றுப் பழங்காலத்தையும் சேர்ந்தவை. அத்துடன் சுமார் 45 தொல்பொருட்கள் பொதுவான சகாப்தத்திற்கு முந்தையவை.
கலைப்பொருட்களில் பாதி  தொல்பொருளாக இருந்தாலும், மற்ற பாதி இந்து மதம் , புத்தமதம்  மற்றும் சமண மதம்  ஆகியவற்றுடன் தொடர்புடைய சிலைகளைக் கொண்டுள்ளது.
அவை உலோகம், கல் மற்றும் டெரகோட்டா போன்றவைகளால் ஆனது. வெண்கல பொருட்களில் முதன்மையாக லட்சுமி நாராயணன், புத்தர், விஷ்ணு, சிவன், பார்வதி, 24 ஜைன தீர்த்தங்கரர்கள் மற்றும் குறைவாக அறியப்பட்ட கண்கலமூர்த்தி, பிராமி, நந்திகேசன் ஆகியோரின் புகழ்பெற்ற தோரணைகளில் அலங்கரிக்கப்பட்ட சிலைகள் உள்ளன.
இந்து மதத்தில் இருந்து மத சிற்பங்கள் , புத்தமதம்  மற்றும் சமண மதத்தில்  ஆகியவை இதில் அடங்கும். மற்றும் மதச்சார்பற்ற தொல்பொருள்கள்  ஆகும்.
56 டெரகோட்டா துண்டுகள் 
உலகம் முழுவதிலுமிருந்து நமது தொல்பொருட்கள் மற்றும் கலைப்பொருட்களை மீண்டும் கொண்டுவர மோடி அரசு மேற்கொண்ட முயற்சிகள் இன்றும் தொடர்கிறது.
நித்தி ஆயோக்
அடல் நியூ இந்தியா சவால்கள் இயக்கத்தை நிதி ஆயோக் தொடங்குகிறது
நித்தி ஆயோக்கின் அடல் புதிய கண்டுபிடிப்பு இயக்கம், அடல் நியூ இந்தியா சவால்கள் எனும் புதிய கண்டுபிடிப்புகளுக்கான இயக்கத்தை தொடங்கப்போவதாக அறிவித்துள்ளது. மக்களுக்குத் பொருத்தமான புதிய கண்டுபிடிப்புகளையும் தொழில்நுட்பங்களையும் உருவாக்க வேண்டும் என்ற பிரதமரின் அழைப்பின் அடிப்படையில் இது தொடங்கப்படுகிறது.
நித்தி ஆயோக் துணைத்தலைவர் டாக்டர் ராஜீவ்குமார், மத்திய சாலைப்போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி, மத்திய குடிநீர் மற்றும் நலவாழ்வுத்துறை இணை அமைச்சர் திரு எஸ்.எஸ். அலுவாலியா, நிதி ஆயோக் தலைமைச் செயல் அலுவலர் திரு. அமிதாப் காந்த், அடல் புதிய கண்டுபிடிப்புகள் இயக்கத்தின் இயக்குநர் திரு. ராமநாதன் ரமணன், ஆகியோர் இந்த நிகழ்ச்சியில் கலந்து கொண்டனர்.
நிகழ்ச்சியில் பேசிய மத்திய அமைச்சர் திரு. நிதின் கட்கரி, அறிவியல் நோக்கத்துடன் கொள்கை மற்றும் பொருளாதார அணுகுமுறைகள் இருப்பது அவசியம் என்று வலியுறுத்தினார். பிரதமரின் புதிய இந்தியா என்ற கனவை நனவாக்க, புதிய கண்டுபிடிப்புக் கொள்கைகள் பெரிதும் உதவும் என்று அவர் கூறினார்.
மத்திய இணையமைச்சர் திரு எஸ். எஸ். அலுவாலியா, ஒவ்வொரு குடிமகனுக்கும் பாதுகாப்பான குடிநீர் கிடைப்பதை உறுதி செய்யும் வகையில், நிலத்தடி நீரை மீண்டும் நிரப்புவது உள்ளிட்ட பிரச்சினைகளுக்கு உரிய வகையில் தீர்வு காண வேண்டியது அவசியம் என்று வலியுறுத்தினார்.
நிதி ஆயோக் தலைமைச் செயல் அலுவலர் திரு அமிதாப் காந்த், இந்தியாவின் தனித்துவமான பிரச்சினைகளுக்குத் தொழில்நுட்பத் தீர்வுகளைக் கண்டறிவது அவசியம் என்று குறிப்பிட்டார். இந்திய மக்களுக்கு சேவை புரிய. மேலும் புதிய கண்டுபிடிப்புகளைக் கொண்டுவருவது மேலும் அதிகத் தனிநபர்கள் மற்றும் நிறுவனங்கள், இந்தியாவின் தேவைகளுக்கு ஏற்ற வகையில் செயல்பட உதவும் என்று அவர் கூறினார். ஸ்டார்ட் அப்ஸ் போன்ற இயக்கங்கள், அரசின் திட்டங்கள் மற்றும் பல்வேறு முறைகளைக் கையாள்வதன் மூலம் புதிய கண்டுபிடிப்புகளைத் சந்தைகளுக்குக் கொண்டுவரமுடியும் என்று அவர் வலியுறுத்தினார்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
-----
(Visitor Counter : 126
சுரங்கங்கள் அமைச்சகம்
2020 பிப்ரவரி மாத கனிம உற்பத்தி
கடந்து பிப்ரவரி  மாதத்தில் சுரங்கள் துறையின் கனிம உற்பத்தி குறியீடு  123.7ஆக இருந்தது. இது சென்ற ஆண்டு இதே மாதத்துடன் ஒப்பிடும் போது 10.0 விழுக்காடு கூடுதலாகும். 2019 ஏப்ரல் முதல் 2020 பிப்ரவரி மாதம் வரையிலான காலத்தில் ஒட்டுமொத்த உற்பத்தி வளர்ச்சி 1.9 விழுக்காடாகும். இந்தத் தகவலை இந்திய கனிமவள அமைப்பின் சுரங்கம் மற்றும் கனிம புள்ளியல் பிரிவு தெரிவித்துள்ளது.
(Visitor Counter : 136
பாதுகாப்பு அமைச்சகம்
74வது ராணுவ தினத்தை கொண்டாடியது இந்திய ராணுவம்.
74வது ராணுவ தினத்தை இந்திய ராணுவம் இன்று கொண்டாடியது. கடைசி பிரிட்டிஷ் தலைமை கமாண்டர் சர் எப்ஆர்ஆர் புச்சரிடமிருந்து, இந்திய ராணுவத்தின் பொறுப்பை ஜெனரல் கே.எம். கரியப்பா  ஏற்றுக்கொண்டு சுதந்திர இந்தியாவின் முதல் இந்திய தலைமை கமாண்டரானதை கொண்டாடும் வகையில், ஒவ்வொரு ஆண்டும், ஜனவரி 15ம் தேதி, ராணுவ தினமாக கொண்டாடப்படுகிறது.
இந்திய ராணுவத்தின் 2022ம் ஆண்டின் கருப்பொருள் “எதிர்காலத்துடனான பயணம்”. இது நவீன போர் முறையில் புதிய தொழில்நுட்பங்களின் பங்கு அதிகரிப்பதை அங்கீகரிப்பதாகும்.
ராணுவ தின கொண்டாட்டங்கள், தில்லியில் உள்ள தேசிய போர் நினைவிடத்தில் முப்படை தளபதிகள் மலர் வளையம் வைத்து அஞ்சலி செலுத்துவதுடன் தொடங்கியது.
ராணுவ தலைமை தளபதி ஜெனரல் எம்.எம் நரவானே , ராணுவத்தினருக்கு விடுத்துள்ள செய்தியில், கடமையின் போது உயிர்நீத்த வீரர்களின் உன்னத தியாகத்தை வணங்குவதாக கூறியுள்ளார். மேலும், போரில் இறந்த ராணுவ வீரர்களின் மனைவிகள் மற்றும் குடும்ப உறுப்பினர்களுக்கு தனது தளராத ஆதரவையும் வலியுறுத்தினார். எந்தவித சூழ்நிலையையும் சந்திக்க இந்திய ராணுவம் தயாராக இருப்பதாகவும் அவர் உறுதியளித்தார்.
தில்லி கன்டோன்மென்ட் கரியப்பா அணிவகுப்பு மைதானத்தில் நடந்த ராணுவ தின அணிவகுப்பு மரியாதையையும் ராணுவ தளபதி ஏற்றுக் கொண்டார். சிறப்பாக பணியாற்றிய வீரர்களுக்கு 15 சேனா பதக்கங்களையும் அவர் வழங்கினார். இந்தாண்டு ராணுவ தின அணிவகுப்பு, இந்திய ராணுவத்திடம் உள்ள பல்வேறு ஆயுதங்களை காட்சிப்படுத்தியது. புதிய மற்றும் நவீன ஆயுதங்கள் காட்சிக்கு வைக்கப்பட்டிருந்தன.
சர்வதேச விளையாட்டு போட்டிகளில் விருது பெற்ற வீரர்களும் இந்த அணிவகுப்பில் பங்கேற்றனர். ராணுவத்தினருக்கான புதிய சீருடையும் அறிமுகம் செய்யப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1790154